
ΝΟΜΟΣ ΥΠ’ΑΡΙΘ. 3226 

Παροχή νομικής βοήθειας σε πολίτες χαμηλού εισοδή¬ 
ματος και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Δικαιούχοι νομικής βοήθειας 

1. Δικαιούχοι νομικής βοήθειας είναι οι χαμηλού εισο¬ 
δήματος πολίτες κράτους - μέλους της Ευρωπαϊκής 
Ένωσης. Δικαιούχοι είναι, επίσης, οι χαμηλού εισοδήμα¬ 
τος πολίτες τρίτου κράτους και ανιθαγενείς, εφόσον 
έχουν, νομίμως, κατοικία ή συνήθη διαμονή στην Ευρω¬ 
παϊκή Ένωση. 

2. Πολίτες χαμηλού εισοδήματος, δικαιούχοι νομικής 
βοήθειας, είναι εκείνοι των οποίων το ετήσιο οικογενεια¬ 
κό εισόδημα δεν υπερβαίνει τα δύο τρίτα των κατώτατων 
ετήσιων ατομικών αποδοχών που προβλέπει η Εθνική Γε¬ 
νική Συλλογική Σύμβαση Εργασίας. Σε περίπτωση ενδο- 
οικογενειακής διαφοράς ή διένεξης, δεν λαμβάνεται 
υπόψη το εισόδημα εκείνου με τον οποίο υπάρχει η δια¬ 
φορά ή διένεξη. 

Άρθρο 2 
Διαδικασία 

1. Η νομική βοήθεια παρέχεται ύστερα από αίτηση του 
δικαιούχου. Η αίτηση αναφέρει συνοπτικά το αντικείμενο 
της δίκης ή της πράξης και τα στοιχεία που βεβαιώνουν 
τη συνδρομή των προϋποθέσεων για την παροχή της 
βοήθειας. 

2. Στην αίτηση επισυνάπτονται τα αναγκαία δικαιολο- 
γητικά αποδεικτικά της οικονομικής καταστάσεως (ιδίως 
αντίγραφο φορολογικής δήλωσης ή βεβαίωση του εφό¬ 
ρου ότι δεν υποχρεούται σε υποβολή δήλωσης, αντίγρα¬ 
φο δήλωσης περιουσιακής καταστάσεως, εκκαθαριστι¬ 
κού σημειώματος, Α.Φ.Μ., βεβαιώσεις υπηρεσιών κοινω¬ 
νικής πρόνοιας, ένορκες βεβαιώσεις) και αποδεικτικά 
της κατά την πρώτη παράγραφο του άρθρου 1 κατοικίας 
ή διαμονής, εάν πρόκειται για πολίτη τρίτου κράτους. 

3. Η αίτηση και τα δικαιολογητικά υποβάλλονται δεκα¬ 


πέντε τουλάχιστον ημέρες πριν από τη δίκη ή την πράξη 
για την οποία ζητείται η παροχή νομικής βοήθειας. Η προ¬ 
θεσμία μπορεί να συντμηθεί σε περίπτωση μεταγενέστε¬ 
ρης κλήτευσης. Η διαδικασία διεξάγεται ατελώς και δεν 
είναι υποχρεωτική η παράσταση με δικηγόρο. 

4. Για την παραδοχή της αίτησης αρκεί πιθανολόγηση. 
Ο αρμόδιος για την εξέτασή της δικαστής μπορεί να εξε¬ 
τάσει μάρτυρες, καθώς καιτοναιτούντα, με όρκο ή χωρίς 
όρκο, να συγκεντρώσει κάθε αναγκαία πληροφορία και 
στοιχείο και να διατάξει την κλήτευση του αντιδίκου. 

5. Η αποδοχή ή απόρριψη της αίτησης πρέπει να είναι 
αιτιολογημένη. Νέα αίτηση μπορεί να υποβληθεί σε περί¬ 
πτωση μεταβολής των πραγματικών περιστατικών. Συ¬ 
μπληρωματική αίτηση επιτρέπεται σε κάθε περίπτωση. 

Άρθρο 3 

Διορισμός συνηγόρου υπηρεσίας 

1. Σε περίπτωση διορισμού δικηγόρου, η επιλογή γίνε¬ 
ται βάσει καταστάσεως που καταρτίζει ο οικείος Δικηγο¬ 
ρικός Σύλλογος. Κάθε Δικηγορικός Σύλλογος συντάσσει 
μηνιαία κατάσταση των δικηγόρων υπηρεσίας του επό¬ 
μενου μήνα, ξεχωριστά για ποινικές υποθέσεις και για 
υποθέσεις αστικού και εμπορικού χαρακτήρα, και την 
αποστέλλει στο οικείο Δικαστήριο. Παράλληλα, συντάσ¬ 
σει και αποστέλλει ημερήσια κατάσταση με ικανό αριθμό 
δικηγόρων για την παροχή νομικής βοήθειας στην ανά¬ 
κριση και στην εκδίκαση κακουργημάτων και αυτόφωρων 
πλημμελημάτων. Διαγράφεται από τον πίνακα και δεν 
μπορεί να γραφεί στο μέλλον δικηγόρος που αρνήθηκε 
να αναλάβει ή εγκατέλειψε το έργο της υπεράσπισης χω¬ 
ρίς σπουδαίο λόγο, κατά την κρίση του δικαστή ή του 
προέδρου που διευθύνει το δικαστήριο. Οιτελευταίοι συ¬ 
ντάσσουν έκθεση που αποστέλλεται στο Δικηγορικό Σύλ¬ 
λογο. 

2. Οι συνήγοροι υπηρεσίας ορίζονται κατ’ αλφαβητική 
σειρά από την αντίστοιχη κατάσταση του Δικηγορικού 
Συλλόγου. Σε περίπτωση παράλειψης αποστολής της 
ημερήσιας κατάστασης, η επιλογή γίνεται από τη μηνιαία 
κατάσταση. Σε περίπτωση παράλειψης αποστολής της 
μηνιαίας κατάστασης, η επιλογή γίνεται από όλους τους 
δικηγόρους του οικείου Δικηγορικού Συλλόγου. Κατ’ 
εξαίρεση, εάν ζητηθεί, μπορεί να οριστεί ο δικηγόρος 
που έχει χειριστεί, στο πλαίσιο του συστήματος νομικής 
βοήθειας, την ίδια υπόθεση σε προηγούμενο στάδιο. 

3. Κάθε δικηγόρος μπορεί να χρεωθεί με μόνο μία υπό¬ 
θεση. Ως μία υπόθεση θεωρείται και η συνεκδίκαση πε¬ 
ρισσότερων υποθέσεων του ίδιου προσώπου ή περισσό¬ 
τερων προσώπων λόγω ομοδικίας, συναιτιότητας ή συ¬ 
νάφειας. 

4. Ο διοριζόμενος δικηγόρος, συμβολαιογράφος ή δι¬ 
καστικός επιμελητής έχει υποχρέωση να δεχθεί και εκτε- 
λέσει την εντολή δίχως αξίωση προκαταβολής αμοιβής ή 
δικαιωμάτων. 

Άρθρο 4 

Παύση, ανάκληση και περιορισμός της βοήθειας 

1. Η νομική βοήθεια παύει με το θάνατο του δικαιούχου. 
Πράξεις που δεν επιδέχονται αναβολή μπορούν να ενερ- 
γηθούν και αργότερα με βάση τη βοήθεια που δόθηκε. 

2. Η νομική βοήθεια μπορεί να ανακληθεί ή να περιορι- 
σθεί με απόφαση του αρμόδιου δικαστή, αυτεπαγγέλτως 
ή ύστερα από πρόταση του εισαγγελέα, εφόσον αποδει- 
κνύεται ότι οι προϋποθέσεις της παροχής είτε δεν υπήρ¬ 
χαν είτε εξέλιπαν είτε μεταβλήθηκαν ουσιωδώς. 

3. Μαζί με την ανάκληση μπορεί να επιβληθεί στον αι- 
τούνταπου πέτυχε την παροχή της βοήθειας με αναληθή 
αίτηση ή στοιχεία χρηματική ποινή από δεκαπέντε έως 
εκατόν πενήντα ευρώ. Η χρηματική ποινή δεν θίγει την 
υποχρέωση καταβολής των ποσών από τα οποία απαλ¬ 
λάχθηκε. 

Άρθρο 5 

Συμβουλευτική βοήθεια 

Συμβουλευτική βοήθεια μπορεί να παρέχεται επί ποινι¬ 
κών υποθέσεων από τους εισαγγελείς υπηρεσίας και 
τους εισαγγελείς-επόπτες των καταστημάτων κράτη¬ 
σης, και επί πολιτικών υποθέσεων από τους προέδρους 
υπηρεσίαςτων κατά τόπους αρμόδιων Δικαστηρίων, από 
τους οποίους θα ενημερώνονται οι ενδιαφερόμενοι για 
τη δυνατότητα ένταξής τους στο σύστημα της νομικής 
βοήθειας για πολίτες χαμηλού εισοδήματος. 

ΚΕΦΑΛΑΙΟ Β' 

ΝΟΜΙΚΗ ΒΟΗΘΕΙΑ ΣΕ ΠΟΙΝΙΚΕΣ ΥΠΟΘΕΣΕΙΣ 

Άρθρο 6 
Αρμόδια αρχή 

1. Αρμόδια αρχή για την εξέταση της αίτησης παροχής 
νομικής βοήθειας σε ποινικές υποθέσεις είναι ο πρόε¬ 
δρος του δικαστηρίου στο οποίο εκκρεμεί προς εκδίκα¬ 
ση η υπόθεση του αιτούντος ή ενώπιον της οποίας πρέ¬ 
πει να ασκηθεί το σχετικό ένδικο μέσο ή βοήθημα. 

2. Στις περιπτώσεις των άρθρων ΙΟΟπαρ. 3, 200 παρ. 1 
εδ. β', 340, 376, 423 παρ. 1 Κ.Π.Δ. ο διορισμός του συνη¬ 
γόρου γίνεται όπως ορίζεται με τις διατάξεις των άρθρων 
αυτών και δεν απαιτείται να συντρέχουν οι όροι του άρ¬ 
θρου 1, ούτε να ακολουθηθεί η διαδικασία του άρθρου 2. 
Σε περίπτωση αίτησης αναίρεσης ή επανάληψης διαδι¬ 
κασίας που αφορά κακούργημα, δεν απαιτείται να συ¬ 
ντρέχουν οι όροι της πρώτης παραγράφου του άρθρου 1 
για νόμιμη κατοικία ή διαμονή. 

Άρθρο 7 

Διορισμός συνηγόρου υπηρεσίας 
σε ποινικές υποθέσεις 

1. Η παροχή νομικής βοήθειας σε ποινικές υποθέσεις 
συνίσταται στο διορισμό συνηγόρου. 


2. Συνήγοροι ορίζονται υπέρ κατηγορουμένου: 

α) για κακουργήματα, κατά το στάδιο της ανάκρισης 
και κατά τη συζήτηση της υποθέσεως στο ακροατήριο, 

β) για πλημμελήματα αρμοδιότητας Τριμελούς Πλημ¬ 
μελειοδικείου για τα οποία προβλέπεται ποινή φυλακίσε- 
ως τουλάχιστον έξι (6) μηνών, κατά τη συζήτηση της υπο¬ 
θέσεως στο ακροατήριο, 

γ) για εφέσεις κατ’ αποφάσεων Τριμελούς Εφετείου 
Κακουργημάτων, Μικτού Ορκωτού Δικαστηρίου, Τριμε¬ 
λούς Πλημμελειοδικείου και για παράσταση κατά την εκ¬ 
δίκαση αυτών ενώπιοντου δευτεροβάθμιου Δικαστηρίου 
εφόσον πρωτοδίκως έχει επιβληθεί στερητική της ελευ¬ 
θερίας ποινή τουλάχιστον έξι μηνών, 

δ) για αναιρέσεις κατ’ αποφάσεων των ως άνω Δικα¬ 
στηρίων και κατ’ αποφάσεων του Μικτού Ορκωτού 
Εφετείου, του Πενταμελούς Εφετείου και του Τριμε¬ 
λούς Εφετείου Πλημμελημάτων, εφόσον έχει επιβλη¬ 
θεί στερητική της ελευθερίας ποινή τουλάχιστον ενός 
έτους, 

ε) για αιτήσεις επαναλήψεωςτης διαδικασίας υπέρ κα¬ 
ταδικασμένου, εφόσον έχει επιβληθεί στερητική της 
ελευθερίας ποινή τουλάχιστον έξι μηνών. 

3. Συνήγοροι ορίζονται και για σύνταξη και υποβολή 
έγκλησης και για παράσταση πολιτικής αγωγής σε κάθε 
βαθμό σε θύματα βασανιστηρίων και άλλων προσβολών 
της ανθρώπινης αξιοπρέπειας (Π.Κ. 137 Α και Β), διακρί¬ 
σεων και παραβιάσεων της ίσης μεταχείρισης, εγκλημά¬ 
των κατά της ζωής, κατά της προσωπικής ελευθερίας 
και της γενετήσιας ελευθερίας, οικονομικής εκμετάλ¬ 
λευσης της γενετήσιας ζωής, κατά της ιδιοκτησίας και 
των περιουσιακών δικαιωμάτων, σωματικών βλαβών και 
εγκλημάτων σχετικών με το γάμο και την οικογένεια, και 
εφόσον πρόκειται για κακουργήματα ή για πλημμελήμα¬ 
τα αρμοδιότητας τριμελούς πλημμελειοδικείου για τα 
οποία απειλείται ποινή φυλάκισης τουλάχιστον έξι (6) 
μηνών. 

4. Προϋπόθεση για την παροχή νομικής βοήθειας σε 
περιπτώσεις άσκησης και υποστήριξης ένδικων μέσων 
και βοηθημάτων είναι να είναι αυτά παραδεκτά και να μην 
είναι προφανώς αβάσιμα. 

5. Ο δικαιούχος έχει υποχρέωση να αποδεχθεί το συ¬ 
νήγορο που του διορίσθηκε. 

6. Ο διορισμός ισχύει μέχρι την οριστική περάτωσητης 
δίκης ή της διαδικαστικής ενέργειας στον ίδιο βαθμό δι¬ 
καιοδοσίας, καθώς και για την άσκηση ένδικου μέσου. 

ΚΕΦΑΛΑΙΟ Γ 

ΝΟΜΙΚΗ ΒΟΗΘΕΙΑ ΣΕ ΥΠΟΘΕΣΕΙΣ ΑΣΤΙΚΟΥ ΚΑΙ 
ΕΜΠΟΡΙΚΟΥ ΧΑΡΑΚΤΗΡΑ 

Άρθρο 8 
Αρμόδια αρχή 

1. Αρμόδια αρχή για την εξέταση της αίτησης παροχής 
νομικής βοήθειας σε υποθέσεις αστικού και εμπορικού 
χαρακτήρα είναι ο ειρηνοδίκης, ο δικαστής του Μονομε¬ 
λούς Πρωτοδικείου ή ο πρόεδρος του δικαστηρίου στο 
οποίο εκκρεμεί ή πρόκειται να εισαχθεί η δίκη και, εάν 
πρόκειται για πράξεις που είναι άσχετες με δίκη, από τον 
ειρηνοδίκη της κατοικίας του αιτούντος. 

2. Κατά της απόφασης του ειρηνοδίκη, του δικαστή του 
Μονομελούς Πρωτοδικείου και του προέδρου του Πρω¬ 
τοδικείου μπορεί να ασκηθεί προσφυγή από τον αϊτού ντα 

ενώπιον του Πολυμελούς Πρωτοδικείου μέσα σε πέντε 
(5) ημέρες από την έκδοσή της. Η προσφυγή εκδικάζεται 
κατά τη διαδικασία των ασφαλιστικών μέτρων. 

Άρθρο 9 

Περιεχόμενο νομικής βοήθειας 

1. Η παροχή νομικής βοήθειας σε υποθέσεις αστικού 
και εμπορικού χαρακτήρα συνίσταται στην απαλλαγή 
από την υποχρέωση καταβολής μέρους ή του συνόλου 
των εξόδων της διαδικασίας και, εφόσον ειδικώς ζητηθεί, 
στο διορισμό δικηγόρου, συμβολαιογράφου και δικαστι¬ 
κού επιμελητή, με την εντολή να υπερασπιστούν τον δι¬ 
καιούχο, να τον εκπροσωπήσουν στο δικαστήριο και να 
του δώσουν τη βοήθεια που χρειάζεται για να γίνουν οι 
αναγκαίες πράξεις. 

2. Η απαλλαγή περιλαμβάνει ιδίως τα τέλη χαρτοσή¬ 
μου, το τέλος δικαστικού ενσήμου, το τέλος απογράφου 
και τις προσαυξήσεις τους, τα δικαιώματα των μαρτύ¬ 
ρων, των πραγματογνωμόνων, τα δικαιώματα ή την αμοι¬ 
βή του διοριζόμενου δικηγόρου, συμβολαιογράφου και 
δικαστικού επιμελητή, καθώς και την υποχρέωση εγγυο¬ 
δοσίας για τα έξοδα αυτά. 

3. Η νομική βοήθεια παρέχεται χωριστά για κάθε δίκη, 
ισχύει για κάθε βαθμό δικαιοδοσίας για κάθε δικαστήριο 
και αφορά και την αναγκαστική εκτέλεση της απόφασης. 

4. Προϋπόθεση για την παροχή νομικής βοήθειας σε 
περιπτώσεις άσκησης και υποστήριξης ένδικων μέσων 
και βοηθη μάτων είναι να είναι αυτά παραδεκτά και να μην 
είναι προφανώς αβάσιμα ή ασύμφορα. Συνεκτιμάται και 
η σημασία της υπόθεσης για τον αιτούντα. 

5.0 διορισμός δικηγόρου ισχύει ως παροχή δικαστικής 
πληρεξουσιότητας από τον δικαιούχο, στην έκταση που 
ορίζει το άρθρο 97 Κ.Πολ.Δ., εκτός εάν η απόφαση, με αί¬ 
τηση του δικαιούχου, την επεκτείνει ή την περιορίζει. 

6. Η παροχή νομικής βοήθειας δεν επηρεάζει την υπο¬ 
χρέωση καταβολής των εξόδων που επιδικάσθηκαν στον 
αντίδικο. 

Άρθρο 10 

Ειδικές διατάξεις για διασυνοριακές διαφορές 

Αν το πρόσωπο το οποίο ζητεί νομική βοήθεια σε υπό¬ 
θεση αστικού ή εμπορικού χαρακτήρα έχειτην κατοικία ή 
τη συνήθη διαμονή του σε άλλο κράτος - μέλος της Ευ¬ 
ρωπαϊκής Ένωσης ισχύουν οι ακόλουθες ειδικές ρυθμί¬ 
σεις: 

α) Δικαιούχος νομικής βοήθειας είναι και εκείνος που 
συγκεντρώνει τις προϋποθέσεις του νόμου, έχει όμως οι¬ 
κογενειακό εισόδημα που υπερβαίνει το ποσό της δεύτε¬ 
ρης παραγράφου του άρθρου 1, εάν αποδεικνύει ότι δεν 
μπορεί να ανταποκριθεί στα δικαστικά έξοδα λόγω της 
διαφοράς στις δαπάνες διαβίωσης μεταξύ του κράτους - 
μέλους κατοικίας ή συνήθους διαμονής και της Ελλάδας. 

β) Η κατά την πρώτη παράγραφο του άρθρου 9 απαλ¬ 
λαγή μπορεί να περιλαμβάνει και: αα) την αμοιβή διερ¬ 
μηνέα, 

ββ) τα έξοδα επίσημης μετάφρασης των εγγράφων 
που απαιτούνται για την επίλυση της διαφοράς καιγγ) τα 
έξοδα στα οποία υποβάλλεται ο αϊτών για μετακίνηση 
προσώπου που συνδέεται με την υποστήριξη του αιτή¬ 
ματος του αιτούντος, εφόσον επιβάλλεται η αυτοπρόσω¬ 
πη παρουσία του στο δικαστήριο και το δικαστήριο απο¬ 
φασίσει ότι το εν λόγω πρόσωπο δεν μπορεί άλλως να με- 
τάσχει στη διαδικασία. 


γ) Η νομική βοήθεια μπορεί να συνίσταται και στο διο¬ 
ρισμό συνηγόρου για την παροχή νομικών συμβουλών με 
σκοπό τη διευθέτηση της διαφοράς πριν εισαχθεί αυτή 
ενώπιον δικαστηρίου. Διορισμός συνηγόρου για παροχή 
νομικών συμβουλών χωρεί και υπέρ προσώπου που έχει 
την κατοικία ή τη συνήθη διαμονή του στην Ελλάδα, αλλά 
ζητεί την παροχή νομικής βοήθειας για δίκη ή διαδικα¬ 
στική ενέργεια σε άλλο κράτος - μέλος της Ευρωπαϊκής 
Ένωσης, έως την παραλαβή της αίτησης για την παροχή 
νομικής βοήθειας απάτην αρμόδια αρχή του αλλοδαπού 
κράτους - μέλους. Η πέμπτη παράγραφος του άρθρου 9 
εφαρμόζεται και στην περίπτωση αυτήν. 

Άρθρο 11 

Διαβίβαση αιτήσεων 

Αρμόδια αρχή για την παραλαβή αιτήσεων προσώπων 
που έχουν την κατοικία ή τη συνήθη διαμονή τους στην 
Ελλάδα για την παροχή νομικής βοήθειας από άλλο κρά¬ 
τος - μέλος της Ευρωπαϊκής Ένωσης, και οι οποίες εμπί¬ 
πτουν στο πεδίο εφαρμογής της οδηγίας 2003/8/ΕΚ του 
Συμβουλίου, είναι το Υπουργείο Δικαιοσύνης. Η αρμόδια 
αρχή παρέχει συνδρομή στον αιτούντα, ώστε η αίτηση να 
συνοδεύεται από τα δικαιολογητικά που γνωρίζει ότι 
απαιτούνται για να κριθεί η αίτηση και παρέχει δίχως δα¬ 
πάνη του αιτούντος, εφόσον ζητηθεί, κάθε απαραίτητη 
μετάφραση της αίτησης και των δικαιολογητικών εγγρά¬ 
φων. Η αίτηση διαβιβάζεται στην αρχή του αλλοδαπού 
κράτους εντός προθεσμίας δεκαπέντε ημερών από την 
ημερομηνία παραλαβής της, δεόντως συμπληρωμένη, 
και με μεταφρασμένα τα δικαιολογητικά έγγραφα. Δεν 
απαιτείται επικύρωση για τα έγγραφαπου διαβιβάζονται. 
Με απόφαση του Υπουργού Δικαιοσύνης ρυθμίζεται κά¬ 
θε αναγκαία λεπτομέρεια για την υποβολή και διαβίβαση 
αιτήσεων νομικής βοήθειας. 

ΚΕΦΑΛΑΙΟ Δ' 

ΕΚΚΑΘΑΡΙΣΗ ΚΑΙ ΕΙΣΠΡΑΞΗ ΤΩΝ ΕΞΟΔΩΝ 

Αρθρο 12 
Εκκαθάριση 

1. Η εκκαθάριση των εξόδων της δίκης γίνεται κατά τις 
ισχύουσες κατά περίπτωση διατάξεις και περιλαμβάνει 
και τα έξοδα από τα οποία απαλλάχθηκε ο δικαιούχος, 
καθώς και την αποζημίωση του δικηγόρου και κάθε άλ¬ 
λου προσώπου που βαρύνει, κατά το νόμο αυτόν, το Δη¬ 
μόσιο. 

2. Εάνη απόφαση επιβάλει τα έξοδα σε βάρος του αντι- 
δίκου του δικαιούχου ή άλλου προσώπου, τα έξοδα από 
τα οποία απαλλάχθηκε ο δικαιούχος και η αποζημίωση δι¬ 
κηγόρου και κάθε άλλου προσώπου που βαρύνει το Δη¬ 
μόσιο επιδικάζονται υπέρ του Δημοσίου και εισπράττο- 
νται από αυτό σύμφωνα με τις διατάξεις για την είσπρα¬ 
ξη των δημοσίων εσόδων. 

Αρθρο 13 

Πόροι για την παροχή νομικής βοήθειας 

Εγγράφεται κατ’ έτος ειδική πίστωση στον προϋπολο¬ 
γισμό του Υπουργείου Δικαιοσύνης για την κάλυψη της 
αποζημίωσης δικηγόρων και άλλων προσώπων που προ¬ 
σφέρουν υπηρεσίες στο πλαίσιο του συστήματος νομι¬ 
κής βοήθειας. 

Άρθρο 14 

Αποζημίωση δικηγόρων υπηρεσίας 
και άλλων προσώπων 

1. Με κοινή απόφαση των Υπουργών Οικονομίας και Οι¬ 
κονομικών και Δικαιοσύνης ορίζεται η αποζημίωση των 
δικηγόρων υπηρεσίας, συμβολαιογράφων, δικαστικών 
επιμελητών και άλλων προσώπων που παρέχουν υπηρε¬ 
σίες στο πλαίσιο της παροχής νομικής βοήθειας, σύμ¬ 
φωνα μετατυχόνπροβλεπόμενα κατώτατα όρια καθορι¬ 
σμού αμοιβής. Η αμοιβή μπορεί να υπολείπεται των κα- 
τώτατων ορίων σε περίπτωση αναίρεσης και 
παράστασης ενώπιον του μικτού ορκωτού δικαστηρίου 
και του μικτού ορκωτού εφετείου. 

Με όμοια απόφαση καθορίζεται το πλαίσιο και η διαδι¬ 
κασία εκκαθάρισης και είσπραξης της αποζημίωσης. 

2. Αρμόδιο όργανο για τη συλλογή των δικαιολογητι- 
κών και των αιτήσεων των δικαιούχων δικηγόρων και άλ¬ 
λων προσώπων για τη διαβίβασή τους στο Υπουργείο Δι¬ 
καιοσύνης είναι η διοίκηση του αρμόδιου Δικαστηρίου. 

Άρθρο 15 

Μη έκδοση γραμματίου προείσπραξης 
επί καταβολής αποζημιώσεως 

1. Γιατην καταβαλλόμενη σε δικηγόρο υπηρεσίας απο¬ 
ζημίωση δεν εκδίδεται γραμμάτιο προείσπραξης. Η σχε¬ 
τική απόδειξη παροχής υπηρεσιών εκδίδεται κατά την εί¬ 
σπραξη. Η παρακράτηση του προβλεπόμενου από την 
παράγραφο 7 του άρθρου 96 του Κώδικα περί Δικηγό¬ 
ρων (ν.δ. 3026/1954) ποσοστού γίνεται κατά την εκκαθά¬ 
ριση της αποζημίωσης και το παρακρατούμενο ποσό 
αποδίδεται στον οικείο Δικηγορικό Σύλλογο. 

2. Δεν εκδίδεται γραμμάτιο προείσπραξης σε περίπτω¬ 
ση παροχής νομικής βοήθειας από δικηγόρους που 
ενεργούν στο πλαίσιο προγραμμάτων νομικής αρωγής 
μη κρατικών φορέων και οι οποίοι δεν λαμβάνουν αμοιβή 
για την παροχή των υπηρεσιών τους. 

Άρθρο 16 
Τελικές διατάξεις 

1. Για την παροχή νομικής βοήθειας σε υποθέσεις αστι¬ 
κού και εμπορικού χαρακτήρα, σύμφωνα με τις διατάξεις 
του παρόντος νόμου, αποκλείεται η εφαρμογή του εικο¬ 
στού δεύτερου κεφαλαίου του Κώδικα Πολιτικής Δικονο¬ 
μίας (άρθρα 194 έως 204). 

2. Το άρθρο 96Α του Κώδικα Ποινικής Δικονομίας κα- 
ταργείται. 

3. Με προεδρικό διάταγμα, που εκδίδεται με πρόταση 
των Υπουργών Οικονομίας και Οικονομικών και Δικαιο¬ 
σύνης, μπορεί να επεκτείνεται ο θεσμός της παροχής νο¬ 
μικής βοήθειας σε όλες ή σε κατηγορίες διοικητικών δια¬ 
φορών και να καθορίζονται οι όροι και οι διαδικαστικές 
προϋποθέσεις. 

ΚΕΦΑΛΑΙΟ Ε' 

ΛΟΙΠΕΣ ΔΙΑΤΑΞΕΙΣ 

Αρθρο 17 

1. Τα πάγια δικαιώματα που εισπράττονται σύ μφωνα με 
τις διατάξεις των άρθρων 2 και 11 του ν. 325/1976, όπως 
ήδη ισχύουν, από τα άμισθα και έμμισθα υποθηκοφυλα¬ 
κεία του Κράτους για κάθε ζητούμενη καταχώριση, κα¬ 
θορίζονται σε εννέα (9) ευρώ. 


2. Το μισό ποσό από τα δικαιώματα που εισπράττονται 
σύμφωνα με την προηγούμενη παράγραφο από τα έμμι¬ 
σθα υποθηκοφυλακεία και από τα κτηματολογικά γρα¬ 
φεία Ρόδου, Κω καιΛέρου κατατίθεται στον Ειδικό Λογα¬ 
ριασμό "για την εύρυθμη λειτουργία υπηρεσιών αρμο¬ 
διότητας Υπουργείου Δικαιοσύνης", ο οποίος 
προβλέπεται στην παράγραφο 18 του άρθρου 5 του ν. 
2408/1996. 

3. Οι άμισθοι υποθηκοφύλακες, εκτός από τα ήδη πα- 
ρακρατούμενα από αυτούς ποσά, παρακρατούν επιπλέ¬ 
ον από τα πάγια δικαιώματα: 

α. ολόκληρο το ποσό, εάν τα εισερχόμενα μηνιαίως έγ¬ 
γραφα, για τα οποία εισπράττονται αναλογικά δικαιώμα¬ 
τα, δεν υπερβαίνουν τα 125, 

β. το ένα δεύτερο (1/2), εάν τα εισερχόμενα μηνιαίως 
έγγραφα, για τα οποία εισπράττονται αναλογικά δικαιώ¬ 
ματα, κυμαίνονται από 126 έως 225. 

Στην τελευταία περίπτωση το υπόλοιπο ένα δεύτερο 
(1/2) από τα εισπραττόμενα πάγια δικαιώματα εξακολου¬ 
θεί να αποδίδεται στο Δημόσιο σύμφωνα με τις κείμενες 
διατάξεις. Εάν τα εισερχόμενα μηνιαίως έγγραφα υπερ¬ 
βαίνουν τα 225, τα δύο πέμπτα (2/5) από τα εισπραττό- 
μενα δικαιώματα κατατίθενται στον ειδικό λογαριασμό 
της παραγράφου 18 του άρθρου 5 του ν. 2408/1996 και 
τα υπόλοιπα τρία πέμπτα (3/5) αποδίδονται στο Δημόσιο 
σύμφωνα με τις κείμενες διατάξεις. 

4. Το προβλεπόμενο στην περίπτωση α' της παραγρά¬ 
φου 18 του άρθρου 5 του ν. 2408/1996 αναλογικό δικαί¬ 
ωμα, που εισπράττεται από τα υποθηκοφυλακεία του 
κράτους και τα κτηματολογικά γραφεία Ρόδου, Κω και 
Λέρου, καθορίζεται σε 1,75%. 

5. Το δεύτερο εδάφιο της παρ. 2 του άρθρου 40 του ν. 
2721/1999 αντικαθίσταται ως εξής: 

"Αν αυτός ελλείπει, η αναπλήρωση γίνεται από τον αρ¬ 
χαιότερο υπηρετούντο υπάλληλο του υποθηκοφυλακεί¬ 
ου." 

6. Ο αριθμός των οργανικών θέσεων των δικαστικών 
υπαλλήλων της κατηγορίας ΥΕ επιμελητών δικαστηρίων 
μειώνεται κατά τριακόσιες πενήντα (350) και ο συνολικός 
αριθμός ορίζεται σε δύο χιλιάδες εκατό (2.100). Οι τρια¬ 
κόσιες (300) από τις παραπάνω τριακόσιες πενήντα (350) 
θέσεις μεταφέρονται στις οργανικές θέσεις γραμματέων 
των δικαστηρίων της χώρας, ο αριθμός των οποίων αυ¬ 
ξάνεται αντιστοίχως και ορίζεται συνολικά σε πέντε χι¬ 
λιάδες εννιακόσιες εξήντα τέσσερις (5.964). 

7. Μετά το έκτο εδάφιο της παραγράφου 1 του άρθρου 
16 του ν. 3205/2004 (ΦΕΚ 297 Α') προστίθεται νέο εδάφιο 
που έχει ως εξής: 

"Από τον ανωτέρω περιορισμό των δεκαέξι (16) ωρών 
κατά μήνα εξαιρούνται τα καταστήματα κράτησης της 
χώρας αρμοδιότητας του Υπουργείου Δικαιοσύνης." 

Άρθρο 18 

1. Στην παράγραφο 7 του άρθρου 96 του Κώδικα περί 
Δικηγόρων (ν.δ. 3026/1954) προστίθεται δεύτερο εδάφιο 
που έχει ως εξής: 

"Ειδικώς οι Δικηγορικοί Σύλλογοι Αθηνών, Πειραιώς και 
Θεσσαλονίκης παρακρατούν από την αμοιβή που προει¬ 
σπράττεται ποσοστό δώδεκα τοις εκατό (12%), από το 
οποίο ποσοστό τρία τοις εκατό (3%) προορίζεται για την 
κάλυψη των λειτουργικών αναγκών των υπηρεσιών του 
Συλλόγου, ποσοστό ένα τοις εκατό (1%) προορίζεται για 

τον "ειδικό διανεμητικό λογαριασμό νέων δικηγόρων" του 
άρθρου 33 παρ. 2 του ν. 2915/2001, ποσοστό τρία τοις 
εκατό (3%) αποδίδεται στον "Κλάδο Επικουρικής Ασφα- 
λίσεως" του Ταμείου Νομικών και ποσοστό πέντε τοις 
εκατό (5%) αποδίδεται στο οικείο Ταμείο Πρόνοιας Δικη¬ 
γόρων." 

2. Στο τέλος της παραγράφου 8 του άρθρου 161 του 
Κώδικα περί Δικηγόρων (ν.δ. 3026/1954) προστίθεται 
νέο εδάφιο που έχει ως εξής: 

"Στην πιο πάνω όμως περίπτωση με στοιχείο β' προκα¬ 
ταβάλλεται στον οικείο Δικηγορικό Σύλλογο το κατά την 
παράγραφο 7 ποσοστό δικηγορικής αμοιβής." 

3. Μετά το δεύτερο εδάφιο της παραγράφου 4 του άρ¬ 
θρου 15 του Κώδικα Οργανισμού Δικαστηρίων και Κατά¬ 
στασης Δικαστικών Λειτουργών (κ.ν. 1756/1988) προστί¬ 
θενται δύο νέα εδάφια που έχουν ως εξής: 

"Σε περίπτωση κατά την οποία την Κυριακή που ακο¬ 
λουθεί το πρώτο Σάββατο του μηνάς Μαρτίου διενερ- 
γούνται εκλογές για την ανάδειξη των μελών της Βουλής 
ή του Ευρωπαϊκού Κοινοβουλίου, οι ολομέλειες των οι¬ 
κείων δικαστηρίων για την εκλογή του Προέδρου και των 
μελών των Συμβουλίων που τα διευθύνουν συνέρχονται 
το τρίτο πριν από τις εκλογές Σάββατο. Αν το προβλεπό- 
μενο κατά το δεύτερο εδάφιο της παραγράφου αυτής 
Σάββατο είναι παραμονή βουλευτικών εκλογών ή εκλο¬ 
γών για την ανάδειξη των μελών του Ευρωπαϊκού Κοινο¬ 
βουλίου, οι ολομέλειες συνέρχονται το αμέσως επόμενο 
των εκλογών αυτών Σάββατο." 

Άρθρο 19 

1. Σε τμήμα του οικοδομικού τετραγώνου 63 του Δήμου 
Πειραιά επί των οδών Αθηνών-Πειραιώς, Κατσουλίδου 
και πρώην Οικονομίδου και σήμερα Μουράτη, όπως εμ- 
φαίνεται με στοιχεία ΑΒΓΔΑ σε διάγραμμα κλίμακας 
1:2.000, που έχει θεωρηθεί από τον προϊστάμενο της Δι¬ 
εύθυνσης Τοπογραφικών Εφαρμογών του Υπουργείου 
Περιβάλλοντος, Χωροταξίας και Δημόσιων Έργων και το 
οποίο συνοδεύει την παρούσα ρύθμιση και δημοσιεύεται 
σε φωτοσμίκρυνση στην Εφημερίδα της Κυβερνήσεως, 
καθορίζεται χώρος ανέγερσης "Δικαστικού Μεγάρου 
Πειραιώς". 

2. Στο παραπάνω τμήμα, όπου τα ευρισκόμενα κτίρια 
έχουν χαρακτηρισθεί ως διατηρητέα (βιομηχανικό συ¬ 
γκρότημα κτιρίων), επιτρέπονται η ανέγερση νέων κτι¬ 
ρίων και προσθήκες είτε κατ’ επέκταση είτε καθ’ ύψος 
των υφιστάμενων κτιρίων, σύμφωνα με την οριστική με¬ 
λέτη που εγκρίνεται από την "ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.". 

3. Ο καθορισμός των τμημάτων κτιρίων ή προκτισμά- 
των ή των στοιχείων που αλλοιώνουν το αρχικό κτίριο, 
σύμφωνα με τις διατάξεις της παραγράφου 2 του άρ¬ 
θρου μόνου της απόφασης του Υπουργού Περιβάλλο¬ 
ντος, Χωροταξίας και Δημόσιων Έργων 7863/1383/1997 
(ΦΕΚ267 Δ') γίνεται με την παραπάνω μελέτη της "ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε.". 

4. Οι όροι δόμησης του παραπάνω χώρου καθορίζο¬ 
νται ως εξής: 

α. Συντελεστής Δόμησης (Σ.Δ.): 2,6 

β. Επιτρεπόμενο ποσοστό κάλυψης: 60% 

γ. Μέγιστο επιτρεπόμενο ύψος των ανεγερθησόμενων 
κτιρίων: 21 μ. 

Κατά τα λοιπά εφαρμόζονται οι διατάξεις του Γ.Ο.Κ.. 


5. Η μελέτη ανέγερσης των κτιρίων εγκρίνεται με κοινή 
απόφαση των Υπουργών Δικαιοσύνης και Περιβάλλο¬ 
ντος, Χωροταξίας και Δημόσιων Έργων και επέχει θέση 
οικοδομικής άδειας. 

6. Επιτρέπεται η κήρυξη απαλλοτρίωσης υπέρ και με 
δαπάνη του ΤΑ.Χ.ΔΙ.Κ. του ανωτέρω υπό στοιχεία ΑΒΓΔΑ 
χώρου ή τμημάτων αυτού, σύμφωνα με τις διατάξεις του 
ν. 2882/2001, για την ανέγερση του Δικαστικού Μεγάρου 
Πειραιώς. 

7. Το αναφερόμενο στην παράγραφο 1 ακίνητο για την 
ανέγερση του νέου Δικαστικού Μεγάρου Πειραιώς, κατά 
το μέρος που ανήκει στην κυριότητα του Εθνικού Οργα¬ 
νισμού Φαρμάκων (Ε.Ο.Φ.), μπορεί να αγοραστεί από το 
ΤΑ.Χ.ΔΙ.Κ. χωρίς διαγωνισμό, κατά παρέκκλιση των δια¬ 
τάξεων του άρθρου 50 του π.δ. 715/1979, με απόφαση 
του Διοικητικού Συμβουλίου, η οποία εγκρίνεται από τον 
Υπουργό Δικαιοσύνης. 

Άρθρο 20 

1. Στην Κεντρική Επιτροπή Κωδικοποίησης (Κ.Ε.Κ.), 
που προβλέπεται από τον. 3133/2003 (ΦΕΚ85 Α'), ανατί¬ 
θεται η σύνταξη κωδίκων νόμων και κωδίκων κανονιστι¬ 
κών διαταγμάτων και αποφάσεων στους εξής τομείς: 

- Εργατική νομοθεσία (όροι εργασίας, συμβάσεις ερ¬ 
γασίας, υγιεινή και ασφάλεια στους εργασιακούς χώ¬ 
ρους). 

- Νομοθεσία για την απασχόληση (νομοθεσία για τον 
Οργανισμό Απασχόλησης Εργατικού Δυναμικού και την 
ανεργία). 

- Φορολογία (φορολογία εισοδήματος, κεφαλαίου, φό¬ 
ρος προστιθέμενης αξίας). 

- Νομοθεσία βιβλίων και στοιχείων. 

- Νομοθεσία πρωτοβάθμιας και δευτεροβάθμιας εκ¬ 
παίδευσης. 

- Νομοθεσία τριτοβάθμιας εκπαίδευσης (Ανώτατα Εκ¬ 
παιδευτικά Ιδρύματα και Τεχνολογικά Εκπαιδευτικά 
Ιδρύματα). 

- Αγορανομική νομοθεσία. 

- Νομοθεσία προστασίας καταναλωτή. 

- Νομοθεσία για την ενέργεια (συμβατική ηλεκτροπα¬ 
ραγωγή, πετρελαιοειδή, φυσικό αέριο και ανανεώσιμες 
πηγές ενέργειας). 

- Νομοθεσία του Εθνικού Συστήματος Υγείας. 

- Συνταξιοδοτική νομοθεσία (πολιτικές, στρατιωτικές 
και πολεμικές συντάξεις). 

- Νομοθεσία του Ιδρύματος Κοινωνικών Ασφαλίσεων - 
Ενιαίου Ταμείου Ασφάλισης Μισθωτών. 

- Νομοθεσία του Οργανισμού Γεωργικών Ασφαλίσεων. 

- Νομοθεσία του Οργανισμού Ασφάλισης Ελευθέρων 
Επαγγελματιών. 

- Νομοθεσία του Ναυτικού Απομαχικού Ταμείου. 

- Δημόσιο Ναυτικό Δίκαιο. 

- Νομοθεσία για το Ελεγκτικό Συνέδριο. 

- Νομοθεσία για τα ναρκωτικά. 

- Νομοθεσία για την οδική κυκλοφορία. 

2. Στους κώδικες νόμων μπορεί να περιληφθούν κατ’ 
εξαίρεση διατάξεις κανονιστικών διαταγμάτων και απο¬ 
φάσεων, αν αυτό είναι απαραίτητο για τις ανάγκες της 
κωδικοποίησης. 

3. Ο χρόνος έναρξης των εργασιών για την κατάρτιση 
καθενός από τους παραπάνω κώδικες καθορίζεται με 
απόφαση της Κ.Ε.Κ., που εγκρίνεται από το Γενικό Γραμ- 
ματέατου Υπουργικού Συμβουλίου. 

4. Η εκτέλεση των προπαρασκευαστικών εργασιών που 
αναφέρονται στην παράγραφο 4 του άρθρου 2 του ν. 
3133/2003 μπορεί να ανατίθεται και σε ομάδες εργασίας, 
στις οποίες, πέραν των ειδικών επιστημόνων που προ- 
βλέπονται από τη διάταξη αυτή, είναι δυνατόν να μετέ¬ 
χουν δικαστικοί λειτουργοί και δημόσιοι λειτουργοί και 
υπάλληλοι. 

Άρθρο 21 

1. Στην παράγραφο 2 του άρθρου 52 του π.δ. 410/ 
1995, όπως τροποποιήθηκε με το άρθρο 9παρ. 2 του ν. 
2623/1998, προστίθεται στοιχείο ια' ως εξής: 

"ια) Οι Επιμελητές Ανηλίκων με βαθμό Α'και Β' των Δι¬ 
καστηρίων Ανηλίκων της χώρας και οι υπάλληλοι με βαθ¬ 
μό Α' και Β' της Κεντρικής Υπηρεσίας του Υπουργείου Δι¬ 
καιοσύνης." 

2. Στην παράγραφο 3 του άρθρου 68 του π.δ. 351/2003 
προστίθεται στοιχείο ιγ' ως εξής: 

"ιγ) Οι Επιμελητές Ανηλίκων με βαθμό Α' και Β' των Δι¬ 
καστηρίων Ανηλίκων της χώρας και οι υπάλληλοι με βαθ¬ 
μό Α' και Β' της Κεντρικής Υπηρεσίας του Υπουργείου Δι¬ 
καιοσύνης." 

3. Το στοιχείο β'της παραγράφου 6 του άρθρου 68 του 
π.δ. 351/2003 αντικαθίσταται ως ακολούθως: 

"β) Το Υπουργείο Δικαιοσύνης, ονομαστικούς καταλό¬ 
γους όλων των προσώπων που αναφέρονται στην παρά¬ 
γραφο 3 στοιχεία α' έως και γ', ε', στ', θ' έως και ια' και ιγ'." 

Άρθρο 22 

1. Η παράγραφος 1 του άρθρου 115 του Κώδικα Διοι¬ 
κητικής Δικονομίας αντικαθίσταται ως εξής: 

"1. Περισσότεροι μπορούν, με το ίδιο δικόγραφο, να 
ασκήσουν κοινή προσφυγή κατά της ίδιας πράξης ή πα¬ 
ράλειψης, εφόσον οι λόγοι που προβάλλουν στηρίζονται 
σε όμοια κατά τα ουσιώδη στοιχεία νομική και πραγματι¬ 
κή βάση, ή κοινή αγωγή, εφόσον συνδέονται με κοινό δι¬ 
καίωμα ή τα δικαιώματά τους στηρίζονται σε όμοια κατά 
τα ουσιώδη στοιχεία νομική και πραγματική βάση." 

2. Στο πρώτο εδάφιο της τρίτης παραγράφου (τελευ¬ 
ταία σειρά) του άρθρου 115 του Κώδικα Διοικητικής Δι¬ 
κονομίας, όπως ισχύει, αφαιρείται η φράση "και πραγμα¬ 
τική". 

3. Στο άρθρο 120 του Κώδικα Διοικητικής Δικονομίας 
προστίθεται δεύτερο εδάφιο, ως εξής: 

"Οι πρωτοδίκως ομόδικοι μπορούν να ασκήσουν από 
κοινού ένδικο μέσο χωρίς να απαιτείται να προβάλλονται 
κοινοί λόγοι." 

4. Η δεύτερη και τρίτη παράγραφος του άρθρου 121 
του Κώδικα Διοικητικής Δικονομίας αντικαθίστανται ως 
ακολούθως: 

"2. Αν δεν συντρέχουν οι προϋποθέσεις ομοδικίας, το 
ένδικο βοήθημα κρατείται ως προς τον πρώτο και τους 
ομόδικους με αυτόν και διατάσσεται ο χωρισμός του ως 
προς τους υπόλοιπους. 

3. Με την απόφαση που διατάσσει το χωρισμό προσ¬ 
διορίζονται, κατά προτίμηση, σε συγκεκριμένη δικάσιμο, 
για να δικαστούν οι χωριζόμενες υποθέσεις." 

5. Στον Κώδικα Διοικητικής Δικονομίας προστίθεται άρ¬ 
θρο 139Α, ως εξής: 

«Άρθρο 139Α 

1. Αν υπάρχουν τυπικές παραλείψεις, ο πρόεδρος του 
πολυμελούς δικαστηρίου ή ο εισηγητής ή ο δικαστήςτου 


μονομελούς δικαστηρίου καλεί, και μετά τη συζήτηση, 
τον πληρεξούσιο δικηγόρο ή το διάδικο, εφόσον παρί- 
σταται αυτοπροσώπως, να τις καλύψει, τάσσοντας εύλο¬ 
γη κατά την κρίση του προθεσμία. 

2. Η πρόσκληση γίνεται τηλεφωνικώς από τον γραμμα¬ 
τέα, ο οποίος βεβαιώνει με σημείωση στο εσωτερικό του 
φακέλου της δικογραφίας το χρόνο της ειδοποίησης, τα 
ζητούμενα στοιχεία και την προθεσμία. Αν η τηλεφωνική 
πρόσκληση είναι αδύνατη ή δυσχερής, αποστέλλεται έγ¬ 
γραφο, αντίγραφο του οποίου τηρείται στο φάκελο της 
δικογραφίας. Στο αντίγραφο αυτό σημειώνεται η ημερο¬ 
μηνία αποστολής του εγγράφου." 

6. Η παράγραφος 3 του άρθρου 274 του Κώδικα Διοι¬ 
κητικής Δικονομίας αντικαθίστανται ως εξής: 

"3. Το τέλος δικαστικού ενσήμου καταβάλλεται ως την 
πρώτη συζήτηση της υπόθεσης. Αν ως τότε δεν κατα¬ 
βληθεί και αφού προηγηθεί η διαδικασία που προβλέπε- 
ται στο άρθρο 139Α, το δικαστήριο, με απόφασή του, 
αναστέλλει την πρόοδο της δίκης, ώστε να καταβληθεί το 
ελλείπον τέλος δικαστικού ενσήμου, ορίζοντας συγχρό¬ 
νως ημερομηνία για τη νέα συζήτηση της υπόθεσης. Αν 
και ως τη νέα αυτή συζήτηση τούτο δεν καταβληθεί, η 
αγωγή ή η κύρια παρέμβαση απορρίπτεται ως απαράδε¬ 
κτη." 

7. Η παράγραφος 1 του άρθρου 277 του Κώδικα Διοι¬ 
κητικής Δικονομίας αντικαθίσταται ως εξής: 

"1. Για το παραδεκτό των ένδικων βοηθημάτων και μέ¬ 
σων πρέπει, ως την πρώτη συζήτηση της υπόθεσης, να 
προσκομισθείτο προβλεπόμενο από τις κείμενες διατά¬ 
ξεις αποδεικτικό καταβολής παράβολου. Αν δεν προσκο- 
μισθεί το αποδεικτικό αυτό ως την πρώτη συζήτηση της 
υπόθεσης, εφαρμόζονται τα προβλεπόμενα στο άρθρο 
139α." 

8. Στο πρώτο εδάφιο της πρώτης παραγράφου του άρ¬ 
θρου 36 του π.δ. 18/1989 η φράση "κατά την κατάθεση" 
αντικαθίσταται από τη φράση "μέσα σε ένα μήνα από την 
κατάθεση". 

9. Στο άρθρο 45 του π.δ. 18/1989 προστίθεται νέα έκτη 
παράγραφος, ως εξής: 

"6. Σε περίπτωση έλλειψης ομοδικίας, η αίτηση ακυρώ- 
σεως κρατείται ως προς τον πρώτο αιτούντα και τους 
ομόδικους με αυτόν και διατάσσεται ο χωρισμός ως προς 
τους υπόλοιπους. Σε περίπτωση έλλειψης συνάφειας, η 
αίτηση ακυρώσεως κρατείται ως προς την πρώτη προ¬ 
σβαλλόμενη πράξη και τις συναφείς με αυτήν και δια- 
τάσσεται ο χωρισμός ως προς τις υπόλοιπες." 

10. Οι διατάξεις των προηγούμενων παραγράφων κα¬ 
ταλαμβάνουν και τις εκκρεμείς κατά την έναρξη ισχύος 
του νόμου αυτού διαφορές. Ένδικα βοηθήματα ή μέσα 
που απορρίφθηκαν ως απαράδεκτα από το Συμβούλιο 
τις Επικράτειας ή τα τακτικά διοικητικά δικαστήρια μετά 
την 1.1.2000 για μη καταβολή ή ελλιπή καταβολή παρά¬ 
βολου, μπορούν να ασκηθούν εκ νέου μέσα σε προθε¬ 
σμία δύο (2) μηνών από την έναρξη ισχύος του νόμου αυ¬ 
τού. 

Άρθρο 23 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός από το άρ¬ 
θρο 10, το οποίο τίθεται σε ισχύ από τις 30 Νοεμβρίου 
2004. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 4 Φεβρουάριου 2004 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

Α. ΤΣΟΧΑΤΖΟ Π ΟΥΛΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΣΤΕΦΑΝΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 

ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΡΕΠΠΑΣ 

ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΠΑΣΧΑΛΙΔΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 4 Φεβρουάριου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

